Армија Републике Босне и Херцеговине је „упозоравала” да Хрватска војска утиче на давање назива јединицама које се формирају на подручју Републике Хрватске и касније убацују у БиХ, јер је наведени назив „Ханџар дивизија” компромитован у прошлости, те да је као такав неприкладан за АРБиХ. То није рађено из моралних побуда или антифашистичких убеђења, већ је искључиво била тактика како се не би искомпромитовала борба против Срба у БиХ. Ханџар дивизија је током целог рата у БиХ ратовала у склопу регуларних јединица АРБиХ и МУП-а БиХ, и за њу је знало највише државно руководство у Сарајеву.